- पराग डिमरी को ‘क्रिस्टल लॉज’ के मोहजाल ने ऐसा जकड़ा कि उन्होंने कई जरूरी कामों को मुल्तवी कर के, नजरअंदाज कर के उसे एक ही बैठक में पढ़ा और इस जिद के तहत अगला सारा दिन उन की आंखें दुखती रहीं । इस सिलसिले में उन्हें बीवी की नाराजगी भी झेलनी पड़ी लेकिन उन्हें हर प्रॉब्लम मंजूर हुई क्योंकि उपन्यास उन की उम्मीदों पर पूरी तरह से खरा उतरा । उन्होंने मेरी भाषा शैली को मेरा ब्रह्मास्त्र बताया जो कि प्रस्तुत उपन्यास में पूरी खूबी, पूरी बानगी से चला ।